**ΕΓΓΡΑΦΕΣ ΣΤΟ ΠΡΟΑΙΡΕΤΙΚΟ ΟΛΟΗΜΕΡΟ ΠΡΟΓΡΑΜΜΑ ΚΑΙ ΣΤΟ ΤΜΗΜΑ ΠΡΩΙΝΗΣ ΖΩΝΗΣ**

**ΓΙΑ ΤΟ ΣΧΟΛΙΚΟ ΕΤΟΣ 2020-2021**

Αγαπητοί γονείς/κηδεμόνες,

Σας ενημερώνουμε ότι έχει ξεκινήσει η διαδικασία εγγραφών στο προαιρετικό Ολοήμερο Πρόγραμμα και στο προαιρετικό Τμήμα Πρωινής ζώνης **για το σχολικό έτος 2020-2021.**

**α. Προϋποθέσεις εγγραφής στο προαιρετικό Ολοήμερο Πρόγραμμα**

Οι μαθητές/τριες μπορούν να εγγράφονται στο προαιρετικό Ολοήμερο Πρόγραμμα κατόπιν **σχετικής αίτησης-δήλωσης των γονέων/κηδεμόνων τους συμπληρώνοντας το έντυπο που σας επισυνάπτουμε.**

Ενδιάμεση αποχώρηση των μαθητών/τριών μπορεί να γίνεται μετά το τέλος της 2ης ώρας του Ολοήμερου Προγράμματος (15:00), εφόσον κατατεθεί σχετική ενυπόγραφη δήλωση των γονέων/κηδεμόνων.

**Στο Ολοήμερο Πρόγραμμα δύνανται να εγγράφονται:**

**1.**Οι μαθητές/τριες των οποίων **εργάζονται και οι δύο γονείς/κηδεμόνες**, προσκομίζοντας σχετική βεβαίωση του φορέα εργασίας τους **ή κάρτα ανεργίας,** στην περίπτωση που είναι άνεργοι. Δικαίωμα εγγραφής στο ολοήμερο δίνεται και στην περίπτωση που προσκομίζεται βεβαίωση εργασίας από τον ένα γονέα/κηδεμόνα ή κάρτα ανεργίας από τον άλλο. Για τους αυτοαπασχολούμενους, ελεύθερους επαγγελματίες, αγρότες κτλ. αρκεί η προσκόμιση πρόσφατης βεβαίωσης του ασφαλιστικού τους φορέα ή το πιο πρόσφατο ειδοποιητήριο πληρωμής του τρέχοντος έτους ακόμα και αν δεν έχει εξοφληθεί.

**2.**Οι μαθητές/τριες, των οποίων οι γονείς/κηδεμόνες ανήκουν σε ευπαθείς κοινωνικές ομάδες όπως,

* πολύτεκνοι/τρίτεκνοι/μονογονεϊκές οικογένειες, γονείς/κηδεμόνες με χρόνιες παθήσεις/ενταγμένοι σε πρόγραμμα απεξάρτησης/φυλακισμένοι,
* **πολίτες τρίτων χωρών που διαμένουν σε κέντρα ή σε δομές φιλοξενίας του ελληνικού κράτους ή της Ύπατης Αρμοστείας του ΟΗΕ και τα παιδιά τους φοιτούν σε σχολικές μονάδες** **Π.Ε. με εγγραφή στο πρωινό πρόγραμμα, και δεν είναι ενταγμένα στις λειτουργούσες Δ.Υ.Ε.Π.**
* Η εγγραφή των μαθητών/τριών που ανήκουν σε Ευάλωτες Κοινωνικές Ομάδες (Ρομά, προσφυγόπουλα) στο Ολοήμερο Πρόγραμμα γίνεται χωρίς προϋποθέσεις.

**β. Προϋποθέσεις συμμετοχής μαθητών/τριών στο Τμήμα Πρωινής Ζώνης (7:00-8:00):**

Στο τμήμα αυτό δικαίωμα συμμετοχής έχουν μαθητές/τριες οι οποίοι **είναι εγγεγραμμένοι/νες και φοιτούν στο Ολοήμερο Πρόγραμμα**. Ο ελάχιστος αριθμός για τη λειτουργία του τμήματος Πρωινής Ζώνης μαθητών/τριών είναι οι **7 μαθητές/τριες** για σχολεία με λειτουργικότητα έως 8/θέσια και **10 μαθητές/τριες** για σχολεία με λειτουργικότητα από 9/θέσια και άνω.

Παρακαλούνται οι ενδιαφερόμενοι γονείς/κηδεμόνες των μαθητών/τριών που επιθυμούν την εγγραφή των παιδιών τους στο προαιρετικό Ολοήμερο Πρόγραμμα και στο προαιρετικό Τμήμα Πρωινής ζώνης να αποστείλουν ηλεκτρονικά **συμπληρωμένη** και **υπογεγραμμένη** **την σχετική Αίτηση- Δήλωση μαζί με τα απαραίτητα δικαιολογητικά** στο email του Σχολείου:

mail@17dim-patras.ach.sch.gr

Σε περίπτωση αδυναμίας αποστολής ηλεκτρονικά της Αίτησης-Δήλωσης και των δικαιολογητικών οι γονείς/κηδεμόνες μπορούν να κάνουν την εγγραφή των παιδιών τους στο Ολοήμερο Πρόγραμμα, στο Σχολείο, κατόπιν τηλεφωνικού ραντεβού στο τηλέφωνο του Σχολείου: 2610323109.

Από τη Δ/νση του Σχολείου